PATVIRTINTA

Direktoriaus 2021 liepos14 d.

įsakymu V1-88

**MOKINIŲ NEMOKAMO MAITINIMO ORGANIZAVIMO GIMNAZIJOJE TVARKOS APRAŠAS**

**I. BENDROSIOS NUOSTATOS**

1. Šalčininkų r. Dieveniškių „Ryto“ gimnazijos mokinių nemokamo maitinimo tvarkos aprašas (toliau - aprašas) reglamentuoja mokinių nemokamo maitinimo organizavimą, naudojant šiems tikslams valstybės biudžeto specialiosios tikslinės dotacijos Šalčininkų rajono savivaldybės (toliau – Savivaldybė) biudžetui lėšas, Savivaldybės biudžeto lėšas ir kitas įstatymu numatytas lėšas.

2. Aprašas taikomas Šalčininkų r. Dieveniškių „Ryto“ gimnazijos (toliau – mokykla) mokiniams.

3. Šis aprašas parengtas vadovaujantis Lietuvos Respublikos socialinės paramos mokiniams įstatymu, Lietuvos Respublikos socialinės paramos mokiniams įstatymo Nr. X-686 1, 2, 4, 5, 12 ir 13 straipsnių pakeitimo 2019 m. gruodžio 5 d. įstatymu Nr. XIII-2603, Lietuvos Respublikos švietimo, mokslo ir sporto ministro 2020 m. sausio 24 d. įsakymu Nr. V-76 ,, Dėl mokinių nemokamo maitinimo valstybinėse mokyklose tvarkos aprašo patvirtinimo“, Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“, Lietuvos Respublikos socialinės apsaugos ir darbo ministerijos raštu ,,Dėl mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu metodinių rekomendacijų“,Šalčininkų rajono savivaldybės tarybos 2020 m. birželio 26 d sprendimu  Nr. T-417 ,, Dėl  socialinės paramos mokiniams organizavimo, paramos mokinio reikmenims įsigyti ir mokinių nemokamo maitinimo Šalčininkų rajono mokyklose skyrimo tvarkos aprašo patvirtinimo“ ir kitais teisės aktais.

4. Šiame apraše vartojamos sąvokos atitinka Lietuvos Respublikos socialinės paramos mokiniams įstatyme, Lietuvos respublikos piniginės socialinės paramos nepasiturintiems gyventojams įstatyme ir Lietuvos Respublikos švietimo įstatyme apibrėžtas sąvokas.

5. Nemokamas maitinimas mokiniams teikiamas toje mokykloje, kurioje mokinys mokosi, nepriklausomai nuo jo gyvenamosios vietos. Pakeitus mokyklą, nemokamas maitinimas naujojoje mokykloje pradedamas teikti nuo pirmos mokymosi joje dienos. Ankstesnė mokykla pateikia pažymą apie mokinio teisę gauti nemokamą maitinimą mokyklai, kurioje mokosi mokinys.

6. Nustatomos tokios mokinių nemokamo maitinimo rūšys, išdėstytos pagal prioritetą:

6.1. pietūs;

6.2. maitinimas mokyklose organizuojamose dieninėse vasaros poilsio stovyklose;

6.3. pusryčiai.

7. Savivaldybės administracija teisės aktais nustatyta tvarka priima sprendimą, kurios rūšies (rūšių) nemokamą maitinimą mokiniui skirti.

8. Kreipimosi dėl nemokamo maitinimo mokiniams tvarką ir reikiamus pateikti dokumentus nustato Šalčininkų rajono savivaldybės tarybos patvirtintas Kreipimosi dėl socialinės paramos mokiniams tvarkos aprašas.

**II. MOKINIŲ NEMOKAMO MAITINIMO ORGANIZAVIMAS**

9. Nemokamas maitinimas teikiamas darbo dienomis mokyklos administracijos nustatytu laiku.

10. Nemokamam maitinimui skirtiems produktams įsigyti skiriamų lėšų dydis vienai dienai vienam mokiniui nustatomas Šalčininkų rajono savivaldybės administracijos direktoriaus įsakymu, vadovaujantis Vyriausybės ar jos įgaliotos institucijos nustatytais lėšų, skiriamų vienai dienai vienam mokiniui, dydžiais ir patvirtintu pusryčių ir pietų patiekalų gamybai reikalingų produktų rinkinių sąrašu pagal nustatytas mokinių amžiaus grupes.

11. Nemokamo mokinių maitinimo mokyklose organizavimo, apskaitos ir kontrolės tvarką nustato Savivaldybės administracija.

12. Gimnazijos direktorius įsakymu paskiria asmenį, atsakingą už mokinių nemokamo maitinimo organizavimą bei mokinių, kuriems skirtas nemokamas maitinimas, registraciją. Šis asmuo bendradarbiauja su Socialinės paramos skyriaus specialistais mokinių nemokamo maitinimo klausimais.

13. Atsakingas už nemokamą maitinimą asmuo, naudodamasis Socialinės paramos šeimai informacine sistema (toliau – SPIS), pagal Socialinės paramos skyriaus vedėjo sprendimus dėl nemokamo maitinimo skyrimo pildo mokinių, kuriems skirta nemokamas maitinimas, maitinimo žiniaraštį.

14. Mokinių nemokamo maitinimo grafiką (toliau – grafikas) sudaro atsakingas už nemokamą maitinimą asmuo.

15. Gimnazijos direktorius tvirtina grafiką ir su juo supažindina atsakingą valgyklos darbuotoją.

16. Grafikas kartu su valgiaraščiu pakabinamas maitinimo įmonės teritorijoje, gerai tėvams ir mokiniams matomoje vietoje.

17. 1-4 klasių mokiniams pusryčiai ir pietūs patiekiami organizuotai.

18. 1-8 klasių mokiniai pusryčius valgo prieš I pamoką, Ig - IVg klasių mokiniai- po I pamokos; 1- 4 klasių mokiniai pietus valgo po II pamokų, 5 - IV klasių mokiniai pietus valgo po IV pamokų.

19. Valgyklos virėja pažymi žiniaraštyje, kad mokinys gavo maitinimą.

20. Asmuo, atsakingas už nemokamo maitinimo organizavimą, pasibaigus ataskaitiniam mėnesiui, suformuoja ir atspausdina mokinių nemokamo maitinimo registravimo žurnalą ir šį žurnalą, patvirtintą gimnazijos direktoriaus parašu bei anspaudu pateikia buhalteriui iki kito mėnesio 5 dienos.

21. Už lankomumo žiniaraštyje pateiktų duomenų teisingumą atsako valgyklos darbuotoja ir atsakingas už nemokamą maitinimą asmuo, kuris lankomumą patikrina pagal el. dienyno duomenis.

22. Mokykloje visuomenės sveikatos priežiūros specialistas kartą per savaitę pildo Valgiaraščių ir mokinių maitinimo atitikties patikrinimo žurnalą. Nustatęs neatitikimų, juos užregistruoja Valgiaraščių ir mokinių maitinimo atitikties žurnale, nedelsdamas raštu informuoja mokyklos direktorių bei praneša apie tai teritorinei Valstybinei maisto ir veterinarijos tarnybai. Kontroliuoja, kad nustatyti vaikų maitinimo organizavimo trūkumai būtų pašalinti nedelsiant.

23. Turinčiam teisę gauti nemokamą maitinimą mokiniui, dėl pateisinamos priežasties neatvykusiam į mokyklą (dėl ligos, mokymo namuose), šiltas maistas arba sausas davinys (pusryčiai, pietūs) gali būti atiduodami į namus. Šis punktas netaikomas mokiniui, jei jis gydomas ligoninėje, išvykęs į sanatoriją.

24. Šiltas maistas arba sausas davinys į namus atiduodamas tėvams, šeimos nariams, pateikusiems šiuos dokumentus dėl mokinio neatvykimo priežasties:

24.1. Raštišką prašymą;

24.2. gydymo įstaigos pažymą (galioja praleidus daugiau nei 3 mokslo dienas);

24.3. neformaliojo švietimo įstaigos pažymą.

**III. MOKINIŲ NEMOKAMO MAITINIMO ORGANIZAVIMAS EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO METU**

25. Šalčininkų r. Dieveniškių „Ryto“ gimnazijos mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu tvarka yra pagalbinė priemonė, skirta mokinių nemokamo maitinimo ekstremaliosios situacijos, ekstremaliojo įvykio ir (ar) karantino metu organizavimo tvarkai nustatyti konkrečiu atveju, atsižvelgiant į savivaldybės, gimnazijos galimybes ir mokinių poreikius.

26. Karantino, ekstremaliosios situacijos, ekstremalaus įvykio laikotarpiu, jei tuo metu sustabdomas vaikų maitinimo paslaugų teikimas mokykloje, išduodami maisto daviniai kas antrą savaitę.

27. Maisto davinys turi atitikti nustatytas vidutines rekomenduojamas paros normas.

28. Lietuvos Respublikos socialinės paramos mokiniams įstatyme nustatyti mokinių nemokamo maitinimo dydžiai, skyrimo sąlygos, tvarka bei šios paramos finansavimas.

29. Sutartyje su maisto produktų tiekėju nustatytos maisto produktų tiekimo ekstremaliosios situacijos, ekstremaliojo įvykio ir (ar) karantino metu sąlygos.

30. Mokinių nemokamo maitinimo organizavimas ekstremaliosios situacijos, ekstremaliojo įvykio ir (ar) karantino metu vykdomas vadovaujantis Lietuvos Respublikos socialinės apsaugos ir darbo ministerijos bei Lietuvos Respublikos švietimo, mokslo ir sporto ministerijos rekomendacijomis bei kitais, ekstremaliosios situacijos, ekstremaliojo įvykio ar karantino metu nustatytų Lietuvos Respublikos Vyriausybės nutarimais, Lietuvos Respublikos sveikatos apsaugos ministro įsakymais ar Valstybės lygio ekstremaliosios situacijos valstybės operacijų vadovo sprendimais.

31. Ekstremalios situacijos metu, nemokamo maitinimo organizavimo tvarka tvirtinama ir atsakingi darbuotojai skiriami direktoriaus įsakymu.

**IV. BAIGIAMOSIOS NUOSTATOS**

32. Gimnazijos direktorius atsako už:

32.1. mokinių nemokamo maitinimo organizavimą gimnazijoje;

32.2. valstybės ir Savivaldybės biudžeto lėšų, skiriamų nemokamam maitinimui, tikslinį ir pagrįstą panaudojimą.

33. Sprendimas dėl nemokamo maitinimo mokiniui skyrimo gali būti skundžiamas Lietuvos Respublikos administracinių bylų teisenos įstatymo nustatyta tvarka.